google/wiki40b huggingface dataset:
Novozélandský dolár

Novozélandský dolár je zákonným platidlom ostrovného štátu Nový Zéland. Jeho ISO 4217 kód je NZD. Jedna stotina doláru sa nazýva cent. V písomnom prejave sa zapisuje znakom $, alebo NZ$ pre odlíšenie od iných národných mien s rovnakým názvom dolár.

História

Novozélandský dolár bol uvoľnený do obehu v roku 1967, kedy nahradil novozélandskú libru. Výmenný kurz bol 1:2 tzn. 1 libra sa zmenila na 2 doláre.

Mince a bankovky

Mince novozélandského doláru majú hodnoty 10, 20 a 50 centov, ďalej 1 a 2 doláre. 
Bankovky sú vydávené o nominálnych hodnotách 5, 10, 20, 50 a 100 dolárov.
Payra-sur-l’Hers

Poloha

Obec má rozlohu 24,52 km². Najvyšší bod je položený 362 m n. m. a najnižší bod 237 m n. m.

Obyvateľstvo

Počet obyvateľov obce je 159 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Volfrám

Dôležité charakteristiky

Čistý volfrám je oceľovo sivý až biely tvrdý kov. Tento prvok má najvyššiu teplotu tavenia 3 422 °C (6 192 °F), najnižší tlak v plynnom skupenstve a navyššiu silu v ťahu pri teplotách nad 1 650 °C (3 000 °F) zo všetkých kovov. Takmer vôbec nekoroduje, poškodený môže byť iba v malej miere minerálnymi kyselinami. Volfrám si vytvára ochrannú vrstvu z oxidu, pri vystavení na vzduchu môže pri vysokých teplotách zoxidovať celý. V zliatine s oceľou významne zvyšuje jej tvrdosť.

História

Volfrám bol po prvýkrát predpokladaný Petrom Wolulfenom v roku 1779, ktorý po preskúmaní volframitu vyvodil, že musí obsahovať novú chemickú zlúčeninu. V roku 1781 Carl Wilhelm Scheele zistil, že nová kyselina môže byť vyrobená z volframitu. Scheele a Torbern Bergman predpokladali, že by mohli byť schopní získať nový kov redukovaním tejto kyseliny. V Španielsku roku 1783 bol volfrám úspešne izolovaný redukciou z kyseliny použitím uhlia. José a Fausto Elhuyar sú považovaní za objaviteľov tohto prvku.
V druhej svetovej vojne hral volfrám veľkú rolu v politickom pozadí vojny. Na Portugalsko, ako hlavný zdroj volfrámu pre Európu, bol vyvíjaný veľký tlak z obidvoch strán pre jeho zdroje volfrámovej rudy. Odolnosť voči veľkým teplotám ako aj veľká pevnosť jeho zliatín urobila tento kov veľmi dôležitý pre zbrojársky priemysel, používal sa ako jadro protipancierových striel.

Zlúčeniny

Najbežnejším oxidačným stavom v ktorom sa volfrám vyskytuje je volfrám +6, ale existujú aj iné stavy od +2 do +6. Volfrám je typicky zlúčený s kyslíkom a vytvára tak WO₃, ktorý sa rozpúšta v bázických roztokoch a tým vytvára, ióny volfrámu, WO₄²⁻.
Anne Brontëová

Životopis

Narodila sa v Thorntone v Yorkshire ako posledná zo šiestich detí Patricka Brontë a jeho manželky Marie Branwellovej Brontëovej. Jej matka zomrela na rakovinu o rok neskôr, v roku 1821, po presťahovaní rodiny do Haworthu, kde sa jej otec Patrick Brontë stal doživotným kaplánom. V roku 1825 dve z jej starších sestier - Maria a Elizabeth - zomreli na tuberkulózu, ktorú dostali počas pobytu na škole Clergy Daughters' boarding school v Cowan Bridge v Lancashire. Veľa sa písalo o vplyve ich smrti na Anne a jej súrodencov, ako i o pravdepodobnom vplyve na ich neskoršiu tvorbu.
Anne navštevovala školu Miss Wooler's school na Roe Head v Huddersfielde a v rokoch 1839 - 1845 pracovala ako guvernantka a svoj voľný čas využívala na písanie, s ktorým začala už v detstve spolu so svojimi dvoma sestrami,  Charlotte a Emily. Ich prvá publikácia, ktorou bol zväzok poézie, vyšla pod pseudonymami v roku 1846, rok po tom, ako začala písať svoj prvý román Agnes Grey (Anges Greyová), ktorý vydala spolu s troma zväzkami románu Wuthering Heights (Búrlivé výšiny) jej sestry Emily len mesiac po tom, čo vyšiel román ich sestry Charlotte Jane Eyre (Jane Eyrová). Jej druhý a posledný román The Tenant of Wildfell Hall (v slovenčine vyšiel pod názvom Tajomná pani Grahamová) sa objavil v roku 1848, krátko pred smrťou jej brata Branwella a jej sestry Emily Brontëovej. Branwell zomrel v septembri a Emily v decembri roku 1848.
Anne zomrela v Scarborough, kam sa odišla liečiť z dlhej choroby. Tu je tiež pochovaná na cintoríne pri kostole sv. Márie.
Libermont

Poloha

Obec má rozlohu 11,37 km². Najvyšší bod je položený 101 m n. m. a najnižší bod 62 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vere Gordon Childe

Mladosť a politika

Po ukončení klasických štúdií na univerzite v Sydney v roku 1913 odišiel do Spojeného kráľovstva na Univerzitu v Oxforde (Queen´s College), kde sa jeho záujem sústredil na európsky pravek. Po návrate do Austrálie sa stal osobným tajomníkom Johna Storeyho, člena Zákonodarnej rady (Legislative Council) Nového Južného Walesu. V roku 1921, keď John Storey zomrel, sa Childe vrátil do Európy odhodlaný naďalej sa venovať archeológii. V roku 1923 ešte napísal knihu How Labour Governs, ktorá vychádzala z jeho politických skúseností, ale v tom čase už cestoval nielen po Európe, ale aj po Blízkom východe.

Vedecká činnosť

V roku 1925 vyšla ako výsledok jeho rozsiahlych študijných ciest a v rámci edície The History of Civilisation (editor G. K. Ogden) jeho kniha The Dawn of European Civilisation, ktorá ho vďaka do tej doby nepoužitej koncepcii okamžite preslávila nielen vo vedeckých kruhoch. Zaoberal sa v nej vývojom v neolitickej Európe vo vzťahu k vývoju na blízkom Východe. V súvislosti s týmto sa zaujímal aj o vzťah archeológie a etymológiu indoeurópskych jazykov, súhrnne výsledok tejto štúdie publikoval v roku 1926 v knihe The Aryans: A study of Indo-European origins. V roku 1927 sa stal profesorom archeológie na Univerzite v Edinburghu a v tejto pozícii zostal až do roku 1946. V roku 1928 v knihe The Most Ancient East sledoval vznik a vzostup blízkovýchodných civilizácií. O rok neskôr vyšla ďalšia kniha, tentoraz sa vzťahujúca k pravekým dejinám Dunaja The Danube in Prehistory. Keď odišiel z univerzity v Edinburghu, stal sa riaditeľom Archeologického inštitútu v Londýne, kde pôsobil až do odchodu na dôchodok v roku 1956.

Práce v teréne

V polovici 20. rokov začal výskum neolitického sídliska Skara Brae na Orknejských ostrovoch potom, keď silná búrka odkryla ďalšie pozostatky skôr známeho náleziska. Childe, napriek tomu, že bol činný hlavne ako teoretik, bol poverený dohliadať nad prebiehajúcimi prácami. Výsledky výskumu boli publikované v roku 1931.

Popularizácia

Childe publikoval tiež diela určené širokej verejnosti. Medzi najznámejšie patria What Happened in History (1942) a Man Makes Himself (1951).

Smrť

Po odchode z Archeologického inštitútu sa vrátil do Austrálie, kde zahynul po páde z Mont Victoria v Blue Mountains v roku 1957. Mohlo ísť o nehodu, objavili sa aj špekulácie o samovražde.
Nihilizmus

Nihilizmus je filozofický pohľad ktorý má odmietavý postoj smerom k domnelo zmysluplným aspektom života. Nihilizmus je často prezentovaný vo forme existencionálneho nihilizmu, ktorý tvrdí že život je bez objektívneho zmyslu, účelu alebo skutočných hodnôt . 
Oproti staršiemu používaniu sa slovo „nihilizmus“ všeobecne rozšírilo až vďaka ruským nihilistom, ktorých prototypom sa stal Bazarov z Turgenevovho románu Otcovia a deti (1862). Táto literárna postava inšpirovala ruských radikálov, ktorí sa dokázali vo veci ničoty priamo politicky angažovať. Medzi nimi vynikal S. G. Nečajev, ktorý sa s M. A. Bakuninom podieľal na autorstve Revolučného katechizmu (1869), v ktorom je ustanovený typ nihilistického hrdinu, teroristu, človeka bez vedomia vlastnej identity, bez morálky, ničím a k ničomu viazaného. Základná myšlienka tohto „katechizmu“ spočívala v tvrdení, že ak je spoločnosť založená na lžiach a ak všetky etické, náboženské a humanitárne viery nie sú ničím iným ako práve len prostriedkom, ktorý má tieto lži zakryť, tak treba všetky viery a hodnoty demolovať a vylúčiť v tomto smere akékoľvek sklony k nádeji a úcte, aby ľudia konečne mohli nahliadnuť svet taký, aký v skutočnosti je.
Často sa predpokladá, že nihilizmus ako stav mysle (skôr ako doktrína) tkvie v základoch mnohých moderných politických filozofií vrátane existencializmu, niektorých foriem historického materializmu, a dokonca aj rôznych foriem konzervativizmu, ktorý obhajuje skôr to, čo je, než márnivé usilovanie sa o to, čo by mohlo byť.
Flagy (Seine-et-Marne)

Poloha

Obec má rozlohu 7,21 km². Najvyšší bod je položený 151 m n. m. a najnižší bod 69 m n. m.

Obyvateľstvo

Počet obyvateľov obce je 634 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Castans

Poloha

Obec má rozlohu 17,01 km². Najvyšší bod je položený 1 187 m n. m. a najnižší bod 380 m n. m.

Obyvateľstvo

Počet obyvateľov obce je 122 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
L’Hôpital-le-Mercier

Poloha

Obec má rozlohu 16,47 km². Najvyšší bod je položený 256 m n. m. a najnižší bod 229 m n. m.

Obyvateľstvo

Počet obyvateľov obce je 306 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jen Ledgerová

Mladosť

Narodila sa v Coventry v Anglicku a začala hrať na bicie, keď mala 13 rokov. Ledgerová navštevovala Bluecoat school v meste Coventry, kde získala certifikáty GCSE. Hrala na bicie v miestnej skupine a bola finalistkou súťaže United Kingdom Drummer of the Year v roku 2006.
Vo svojich šestnástich rokoch sa presťahovala do Spojených štátov, aby mohla študovať hlavne bicie so štipendiom na Living Light School of Worship v meste Kenosha v štáte Wisconsin. Pridala sa ku skupine The Spark; keďže už skupina mala bubeníka, hrala na basgitaru.

So skupinou Skillet

Členovia skupiny Skillet objavili Ledgerovú, keď navštívili bohoslužby v meste, kde vtedy žila. Boli na turné v škole, ktorú navštevovala school a požiadali Ledgerovú o konkurz na voľné miesto bubeníka skupiny. Je bubeníčkou a vokalistkou skupiny Skillet od svojich osemnástich rokov, začínajúc na turné "Comatose Tour".

So skupinou Ledger

Ledgerová uviedla, že ona a jej spolučlenka Korey Cooperová začali písať hudbu pre jej popom-ovplyvnený sólovo-projektový album asi v roku 2012.
V marci 2018 bolo oznámené jej debutové EP s názvom Ledger, ktoré bolo vydané 13. apríla. Uzavrela dohodu s vydavateľstvami Atlantic Records a Hear it Loud, odtlačkom spusteným Johnom a Korey Cooperovými zo skupiny Skillet a manažérom Zacharym Kelmom. Album Ledger bol produkovaný Korey Cooperovou v spolupráci s textárom a producentom Sethom Moseleym. Skupina Ledger bola vymenovaná ako otvárací akt pre turné skupiny Skillet s názvom Unleashed. Dňa 6. apríla vydala na YouTube oficiálne audio skladby „Not Dead Yet“.
Dňa 8. októbra 2018, bolo oznámené, že skupina Ledger bude vystupovať na Winter Jam Tour Spectacular v roku 2019, spolu so skupinami Newsboys, Danny Gokey, Mandisa a Rend Collective.
Dňa 15. februára 2019 vydala Ledgerová svoj mimoalbumový singel, „Completely“, ktorý nasledovalo hudobné video vydané 27. marca.
Limonest

Poloha

Obec má rozlohu 8,39 km². Najvyšší bod je položený 603 m n. m. a najnižší bod 275 m n. m.

Obyvateľstvo

Počet obyvateľov obce je 3 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montaure

Poloha

Obec má rozlohu 10,16 km². Najvyšší bod je položený 159 m n. m. a najnižší bod 65 m n. m.

Obyvateľstvo

Počet obyvateľov obce je 1 023 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pourçain-sur-Sioule (obec)

Poloha

Saint-Pourçain-sur-Sioule má rozlohu 35,67 km². Najvyšší bod je položený 306 m n. m. a najnižší bod 226 m n. m.

Obyvateľstvo

Saint-Pourçain-sur-Sioule má 5030 obyvateľov (2009).
Graf vývoja obyvateľstva:
Zdroje: INSEE
Andeville

Poloha

Obec má rozlohu 4,17 km². Najvyšší bod je položený 178 m n. m. a najnižší bod 98 m n. m.

Obyvateľstvo

Počet obyvateľov obce je 3 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Inštitút Godsend

Inštitút Godsend (Godsend Institute) je fiktívna organizácia z filmu Godsend, ktorej zdrojom zárobku je klonovanie ľudí. Založená v roku 1994 Dr. Richardom Wellsom. Doktor Richard Wells pracuje osobne na procese klonovania a „priviedol na svet“ - umožnil niekoľkým rodinám priviesť na svet deti, ktoré si želali.
Plouvara

Poloha

Obec má rozlohu 22,19 km². Najvyšší bod je položený 213 m n. m. a najnižší bod 114 m n. m.

Obyvateľstvo

Počet obyvateľov obce je 1 094 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
RuneScape

Servery

Hra pre svoj beh využíva viac než 170 serverov rozmiestnených tak, aby sa väčšina hráčov na svete mohla bez problémov pripojiť. Servery sú umiestnené v 14 krajinách sveta. Každý zo serverov povolí pripojenie 2 000 hráčom zároveň. Maximálna kapacita je 300 000 hráčov. Servery sú rozdelené na tzv. „Free“ a „Member“ servery (teda pre neplatiacich a platiacich hráčov).

Iné jazyky

Hra pôvodne ako jazyk komunikácie používala angličtinu, 14. februára 2007 vydal Jagex nemeckú verziu prekladu. Momentálne existuje päť nemeckých serverov. K 11. decembru 2008 bol oficiálne uverejnený preklad do francúzštiny, pričom táto jazyková mutácia má momentálne dva servery. 24. júla 2009 vyšiel preklad do brazílskej portugalčiny.

Combat skill

Combatom (bojom) sa určuje hlavný (bojový level postavy). Combat netvorí len jeden skill, ale ho tvorí množstvo skillov: Attack, Strength, Defence, Constitution, Ranged, Prayer, Magic a Summoning. Maximálny combat level je pre memberov 200 a pre free 180.
Ročenka

Ročenka je akákoľvek seriálová publikácia vydávaná raz ročne alebo len seriálová publikácia vydávaná raz ročne obsahujúca prehľadné informácie o určitej oblasti (najmä určitom odbore) najmä za uplynulý rok. Podrobnosti o definícii pozri nižšie.
Bespin

Bespin je plynný obor vo fiktívnom svete Star Wars. Nachádza sa tu Oblačné mesto, ktorému velí Lando Calrissian. Po prvýkrát sa objavila v epizóde V, objavuje sa aj v literatúre zo Star Wars tématikou.
Planéta sa nachádza v Bespinskom systéme, 49 100 svetelných rokov od galaktického jadra. Okolo planéty sa pohybuje mnoho mesiacov, medzi dôležité sa radia dva. Populácia číta 6 miliónov, zložená z ľudí a Ugnaughtov.
Spektrológia

Spektrológia je (z lat. spectrum obraz, zjavenie, duch, prízrak) je náuka o duchoch.
Pouligny-Saint-Martin

Poloha

Obec má rozlohu 15,66 km². Najvyšší bod je položený 342 m n. m. a najnižší bod 225 m n. m.

Obyvateľstvo

Počet obyvateľov obce je 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arabská volejbalová asociácia

Dejiny

AVA vznikla v roku 1975 v Bagdade, v Iraku. Zakladajúcimi členmi bolo 11 arabských štátov: Bahrajn, Egypt, Irak, Jordánsko, Južný Jemen, Kuvajt, Líbya, Palestína, Somálsko, Spojené arabské emiráty a Sudán.
Detergent

Detergent je prípravok, alebo látka, ktorá má výrazné čistiace účinky a veľmi dobre rozpúšťa mastné látky, napr. saponát. Všeobecne termín "detergentné" (tiež "deterzivné") znamená "čistiace" alebo "majúce čistiace vlastnosti", "detergencia" udáva prítomnosť alebo stupeň čistiacich vlastností. Detergenty teda sú chemické čistiace prostriedky.

Terminológia

Termín detergent sa niekedy používa pre odlíšenie ostatných čistiacich látok od mydla, pre odlíšenie mydla od iných tenzidov používaných na čistenie (od saponátov). V počiatkoch vývoja nemydlových tenzidov pre komerčné čistiace prostriedky bol pre odlíšenie presadzovaný termín syndet, ako skratka pre syntetický detergent. Nikdy sa však nestal populárnym a navyše je nesprávny, pretože aj mnoho mydiel je syntetizovaných (z glyceridov).
Termín bez mydlové mydlo tiež nemal dlhé trvanie. Neexistuje žiadny iný presný termín pre čistiace prostriedky, ktoré neobsahujú mydlo, než bez mydlový či nemydlový čistiaci prostriedok (bez mydlový / nemydlový detergent).
Obyčajná voda, ak sa použije na čistenie, je tiež čistiacim prostriedkom (detergentom). Pravdepodobne najširšie používanými prostriedkami, inými ako je voda, sú mydlá alebo zmesi zložené hlavne z mydiel. Avšak nie všetky mydlá majú významný čistiaci účinok, a naopak, aj keď sa termíny "detergent" a "mydlo" niekedy zamieňajú, nie každý detergent je mydlo.
Termín detergent sa niekedy používa pre označenie akéhokoľvek tenzidu, aj keď nie je použitý na čistenie. Tejto terminológii by sme sa mali vyhýbať, pretože je k dispozícii správnejší termín tenzid: Pojem detergent má užší význam ako všeobecne tenzid, detergent je tenzid určený na konkrétny účel, na umývanie a čistenie.

Prenesené významy

Niekedy sa ako čistiace prostriedky (detergenty) označujú aj látky, ktoré sú zložitejšie než obyčajné zmesi chemických zlúčenín: napr. o zelere sa dá povedať, že je detergentný pre zuby.

História

Detergentných účinkov určitých syntetických tenzidov si v roku 1913 všimol belgický chemik A. Reychler. Prvým komerčne vyrábaným čistiacim prostriedkom, ktorý čerpal zo spomínaných pozorovaní, bol Nekal predávaný v Nemecku v roku 1917, aby zmiernil nedostatok mydla počas 1. svetovej vojny.
Novým budovaním a neskoršie prestavbou amerických tovární (pôvodne vyrábajúcich letecké palivo) tak, aby vyrábali tetrapropylén používaný v čistiacich prostriedkoch pre domácnosť, došlo ku koncu 40. rokov k rýchlemu rastu ich používania. Koncom 60. rokov uviedla firma Procter & Gamble na americký trh biologické čistiace prostriedky obsahujúce enzýmy, ktoré lepšie odstraňujú nečistoty bielkovinového pôvodu (napríklad od vajec).
Ottersthal

Poloha

Obec má rozlohu 3,13 km². Najvyšší bod je položený 418 m n. m. a najnižší bod 194 m n. m.

Obyvateľstvo

Počet obyvateľov obce je 715 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bradfordská katedrála

Bradfordská katedrála je katedrála v centre anglického mesta Bradford, na mieste určenom pre kresťanské obrady od 8. storočia, kedy misionári sídliaci v Dewsbury rozšírili kresťanstvo do tejto oblasti. Po väčšiu časť svojej existencie bola jej budova farným kostolom Svätého Petra.
Prvý kostol na tomto mieste postavili Anglosasi, ale táto stavba bola zbúraná po ovládnutí Anglicka Normanmi po roku 1066. Normanská šľachtičná Alice de Laci nechala postaviť druhý kostol, ktorý bol po 300 rokoch zničený pri nájazdoch Škótov. V 14. storočí bol kostol obnovený a na jeho hlavnú chrámovú loď bolo použité zvyšky muriva predchádzajúcej stavby. Arkády hlavnej lodi, najstaršia dochovaná časť súčasnej stavby, boli dokončené roku 1458. Horné poschodie bolo pristavené na konci 15. storočia. Zádušné kaplnky boli postavené na severnej a južnej strane. Vež v perpendikulárnom slohu bola pristavená k západnému krídlu a dostavaná roku 1508.
Pôvodne patril kostol do Yorskej diecézy, potom do Ripponskej a keď bola ustanovená Bradfordská diecéza stal sa chrám katedrálou.
V 50. a 60. rokoch 20. storočia bola katedrála rozšírená.
V roku 1987 bola hlavná loď a západné krídlo preskupené aby bol zvýšený počet sedadiel pre narastajúci počet návštevníkov rôznych akcií poriadaných v katedrále. Bol vybudovaný nový vstup cez múr veže a bolo inštalované aj nové osvetlenie. Viktoriánske lavice boli nahradené stoličkami. Pôvodný organ bol odstránený a bol nahradený novým.
Bratislavský samosprávny kraj

Zastupiteľstvo Bratislavského samosprávneho kraja

Zastupiteľstvo Bratislavského samosprávneho kraja sa skladá (od roku 2009) zo 44 poslancov volených v priamych voľbách.
Pozri kategóriu: Zoznamy poslancov Bratislavského samosprávneho kraja
Runina

Dejiny

Prvé písomné zmienky o obci pochádzajú z roku 1569 pod názvom Ronua. Osada patrila k humenskému panstvu rodiny Drugetovcov. Obyvateľstvo sa v tom čase zaoberalo najmä pastvou oviec a poľnohospodárstvom. Na prelome 17./18. storočia bola Runina malá/stredne veľká dedina. Pri Runina existovala dedina Smrekovce, ktorá zanikla. V roku 1828 mala obec 23 domov a 184 obyvateľov. Na začiatku 20. storočia bola v obci píla.
Počas Rakúsko-Uhorska bola obec súčasťou Zemplínskej župy, v r. 1918 sa stala súčasťou Česko-Slovenska. Po Prvej viedenskej arbitráži i po vyhlásení autonómie Slovenskej krajiny zostala súčasťou Česko-Slovenska, resp. neskôr Prvej slovenskej republiky. Slovensko o Runinu prišlo následne počas slovensko-maďarskej tzv. Malej vojny na sklonku marca 1939. Po 2. svetovej vojne sa Runina opäť stala súčasťou Česko-Slovenska.

Turistika a zaujímavosti

Obec je východiskovým bodom do Národného parku Poloniny – na hlavný karpatský hrebeň s vrchmolmi Pľaše (1 162,8 m n. m.), Ďurkovca (1 188,7 m n. m.) a Jarabej skaly (1 199,0 m n. m.) a do oblasti nad vodárenskou nádržou Starina.
Vzhľadom na odľahlosť a izolovanosť obce od iných sídiel má Runina výborné podmienky na pozorovanie nočnej oblohy, obec je súčasťou územia Parku tmavej oblohy Poloniny, ktorý je z pohľadu svetelného znečistenia najtmavšou oblasťou na Slovensku. Astronomické pozorovania je možné vykonávať i priamo v obci, verejné osvetlenie v obci sa vypína o 21:00 a v lete sa nezapína vôbec.
V strede obce je pravoslávny murovaný kostol z r. 1956 s dreveným ikonostasom, ktorý nahradil pôvodný drevený kostol ('cerkva') sv. Bohorodičky z r. 1796, ktorý bol ťažko poškodený v prvej svetovej vojne.
Nad obcou sa nachádza pútnické miesto s liečivou vodou Tri studničky (675 m n. m.), kde sa v roku 1927 vtedy deväťročnému Jurajovi Regulovi (1918-1997) údajne zjavila Panna Mária. Do druhej svetovej vojny bolo miesto navštevované pravoslávnymi veriacimi, po nej upadlo do zabudnutia. V r. 1991 bolo miesto obnovené občanmi Runiny. V r. 2012 bola pri troch studničkách vysvätená pravoslávna kaplnka Panny Márie.
Pri obci sa nachádza vojenský cintorín z prvej svetovej vojny z r. 1917. Sú na ňom pochovaní ruskí vojaci, ktorí padli pri ruskej ofenzíve v Karpatoch v r. 1915. Cintorín pozostáva zo 60 jednotlivých a 7 masových hrobov (šácht). Cintorín bol udržiavaný do konca druhej svetovej vojny, potom začal chátrať. Obnovený bol v r. 2007. Ďalší vojenský cintorín z tohto obdobia sa nachádza na vrchu Predný Hodošík (825 m n. m.), medzi obcami Runina a zaniknutými obcami Veľká Poľana a Ruské. Pochovaných je tu približne 2200 vojakov. Nižšie pod obcou Runina sa nachádza i NKP - židovský cintorín s 10 náhrobníkmi.

Doprava

Automobilovou dopravou je obec prístupná v smere od Sniny odbočkou z cesty 558 cez obec Topoľa. Od Sniny je obec vzdialená pribižne 32 km. Obec je obsluhovaná autobusovou dopravou SAD Humenné zo Sniny.
Najbližšia železničná zastávka je v obci Stakčín vzdialenej 25 km.
Villeneuve-la-Comptal

Poloha

Obec má rozlohu 15,1 km². Najvyšší bod je položený 361 m n. m. a najnižší bod 159 m n. m.

Obyvateľstvo

Počet obyvateľov obce je 1211 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Good Left Undone

Trivia

Skladba sa nachádzala aj na kompilácii Big Shiny Tunes 12, ktorá bola vydaná 20. novembra 2007.
Champigny-sur-Veude

Poloha

Obec má rozlohu 16,18 km². Najvyšší bod je položený 107 m n. m. a najnižší bod 39 m n. m.

Obyvateľstvo

Počet obyvateľov obce je 853 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Západné Pomoransko

Západné Pomoransko (iné názvy: Pomoransko, štetínske Pomoransko, nadoderské Pomoransko; zastarano Pomorany, Západné/štetínske/nadoderské Pomorany, nem. Pommern, poľ. Pomorze Zachodnie, lat. Pomerania) je historické územie pri pobreží Baltského mora, rozdelené od roku 1945 medzi Poľsko a Nemecko. Historickou metropolou je Štetín nachádzajúci sa v dnešnom Poľsku. 
Nemecká časť je od roku 1990 rozdelená medzi spolkové krajiny Meklenbursko-Predpomoransko (väčšina územia) a Brandenbursko (malá časť územia). Poľská časť je teraz rozdelená medzi vojvodstvá Západopomoranské a Pomoranské.
Generálnym guvernérom Pomoranska bol tiež spojenec Ríšskej rady, švédsky vojvodca, generál a poľný maršal v Nemecku, Lihardt Lennart Torstenson (1603 – 1651) z Rodstu, Forstennu a Ratzilchu.